**รายงานการประชุมสภาองค์การบริหารส่วนตำบลหนองจอก**

**สมัยสามัญ สมัยที่ ๓ ครั้งที่ ๓ ประจำปี พ.ศ. ๒๕๖๓**

**วันพฤหัสบดีที่ ๒๗ สิงหาคม พ.ศ. ๒๕๖๓ เวลา ๐๙.๐๐ น.**

**ณ ห้องประชุมสภาองค์การบริหารส่วนตำบลหนองจอก**

**ผู้มาประชุม**

|  |  |  |
| --- | --- | --- |
| **ลำดับที่** | **ชื่อ - สกุล** | **ตำแหน่ง** |
| ๑. | นายสมาน ฤทธิ์บัว | ประธานสภา อบต. |
| ๒. | นายเจือ ทัดจันทร์ | รองประธานสภา อบต. |
| ๓. | นายสมชาติ วิริยะ | สมาชิก อบต. |
| ๔. | นางสาวผล ทองมาก | สมาชิก อบต. |
| ๕. | นายมกุล มูลเกตุ | สมาชิก อบต. |
| ๖. | นายมานัส เปี่ยมสกุล | สมาชิก อบต. |
| ๗. | นายสุนทร อิ่มชื่น | สมาชิก อบต. |
| ๘. | นางรำพึง เกตุแก้ว | สมาชิก อบต. |
| ๙. | นางสาวปัทมาวรรณ ชลภาพ | สมาชิก อบต. |
| ๑๐. | นายสมยา แช่มช้อย | สมาชิก อบต. |
| ๑๑. | นายลำพอง นิลเถื่อน | สมาชิก อบต. |
| ๑๒. | นายทรงยศ งามขำ | สมาชิก อบต. |
| ๑๓. | นายเสรี เทพคีรี | สมาชิก อบต. |
| ๑๔. | นายระพิน สังข์ประเสริฐ | สมาชิก อบต. |
| ๑๕. | นายเสงี่ยม เทพลำลึก | สมาชิก อบต. |
| ๑๖. | นายวิชัย กองแก้ว | สมาชิก อบต. |
| ๑๗. | นายนบ จงสี | สมาชิก อบต. |
| ๑๘. | นายอรรถพล อิ่มชื่น | สมาชิก อบต. |
| ๑๙. | นายสามารถ บรรเจิดศิริ | สมาชิก อบต. |
| ๒๐. | ส.ต.อ.ประจวบ นิ่มนุช | เลขานุการสภาฯ |

**ผู้ไม่มาประชุม**

- ไม่มี

**ผู้เข้าร่วมประชุม**

|  |  |  |
| --- | --- | --- |
| **ลำดับที่** | **ชื่อ - สกุล** | **ตำแหน่ง** |
| ๑. | นางศรุดา อินทะนิน | นายก อบต. |
| ๒. | นางอุดม ศิลปะศร | รองนายก อบต. |
| ๓. | นายบุญช่วย แตงอวบ | รองนายก อบต. |
| ๔. | นายบัญชา นพวิจิตร์ | ผอ.กองช่าง |
| ๕. | นางกชวรรณ สุขแก้ว | หัวหน้าสำนักปลัด |
| ๖. | นายสามารถ สมใจ | ผอ.กองช่าง |
| ๗. | นางศุภานน สืบสมบัติ | ผอ.กองคลัง |
| ๘. | นางสาวพัชรี ภะวะเวช | นักจัดการงานทั่วไป |
| ๙. | นางสาวชุลีพร จันทร์แสง | นักวิเคราะห์นโยบายและแผน |

-หน้า ๑-

**เริ่มประชุมเวลา ๐๙.๐๐ น.**

เลขานุการสภาฯ - กล่าวเรียนเชิญประธานสภาฯ จุดธูป เทียนบูชาพระรัตนตรัย และรองประธานสภาฯ กล่าวนำบทสวดมนต์ และปฏิญาณถวายความจงรักภักดีฯ

ประธานสภาฯ - กล่าวเปิดประชุมสภาองค์การบริหารส่วนตำบลหนองจอก สมัยสามัญ สมัยที่ ๓

ครั้งที่ ๓ ประจำปี พ.ศ. ๒๕๖๓

**ระเบียบวาระที่ ๑**  **เรื่องที่ประธานแจ้งให้ที่ประชุมทราบ**

ประธานสภาฯ - แจ้งประกาศเรียกประชุมสภา อบต.หนองจอก สมัยสามัญ สมัยที่ ๓ ครั้งที่ ๓ ประจำปี พ.ศ. ๒๕๖๓ วันพฤหัสบดีที่ ๒๗ สิงหาคม ๒๕๖๓ กำหนดระหว่างวันที่ ๑๖ – ๓๐ สิงหาคม ๒๕๖๓ เนื่องจากได้ขออนุมัตินายอำเภอท่ายางขยายการประชุมสภาองค์การ บริหารส่วนตำบล หนองจอกออกไปอีก ๑๕ วัน ตั้งแต่วันที่ ๑๖ – ๓๐ สิงหาคม ๒๕๖๓ เนื่องจากไม่สามารถพิจารณาร่างข้อบัญญัติงบประมาณรายจ่ายประจำปี พ.ศ. ๒๕๖๓ และเรื่องอื่น ๆ ได้ทันตามประกาศที่กำหนด

**ระเบียบวาระที่ ๒ เรื่องรับรองรายงานการประชุมสภาองค์การบริหารส่วนตำบล สมัยสามัญ สมัยที่ 3**

**ครั้งที่ ๒ ประจำปี พ.ศ. 25๖๓ เมื่อวันที่ ๒๐ สิงหาคม 25๖๓**

ประธานสภา ฯ - ขอให้ที่ประชุมได้ตรวจสอบรายงานการประชุมเมื่อครั้งที่แล้ว หากสมาชิกสภาฯ ท่านใด

ต้องการแก้ไขหรือเปลี่ยนแปลงข้อความใด ขอได้โปรดนำแจ้งต่อที่ประชุม

ที่ประชุม - ตรวจสอบรายงานการประชุมใช้เวลาพอสมควร

ประธานสภาฯ - ขอให้ตัวแทนคณะกรรมการตรวจรายงานการประชุมกล่าวรายงานต่อที่ประชุม

ส.อบต.สุนทร - กระผมนายสุนทร อิ่มชื่น สมาชิกสภา อบต. หมู่ ๓ บ้านหนองบัว เป็นตัวแทน คณะกรรมการตรวจรายงานการประชุม ขอแจ้งผลการตรวจสอบของคณะกรรมการว่า รายงานการประชุมสภาองค์การบริหารส่วนตำบลหนองจอก สมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓ เมื่อวันที่ ๒๐ สิงหาคม ๒๕๖๓ เวลา ๐๙.๐๐ น. ถูกต้องแล้ว ไม่ มีสมาชิกสภาองค์การบริหารส่วนตำบลหนองจอกท่านใดขอแก้ไขรายงานการประชุม ดังกล่าว

ประธานสภาฯ - เมื่อไม่มีสมาชิกท่านใด ขอแก้ไขเปลี่ยนแปลงข้อความใดๆ กระผมขอมติที่ประชุม

มติที่ประชุม - มติเป็นเอกฉันท์ รับรองรายงานการประชุมสภาสมัยสามัญ สมัยที่ ๓ ครั้งที่ ๒ ประจำปี พ.ศ. ๒๕๖๓ เมื่อวันที่ ๒๐ สิงหาคม ๒๕๖๓

**ระเบียบวาระที่ 3** **ญัตติพิจารณาอนุมัติกันเงินงบประมาณรายจ่าย กรณียังมิได้ก่อหนี้ผูกพัน หมวด ค่าที่ดินและสิ่งก่อสร้าง ประจำปีงบประมาณ พ.ศ. 256๓ ตามระเบียบ กระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจสอบเงินขององค์กรปกครองส่วนท้องถิ่น พ.ศ. 2547 และที่แก้ไข เพิ่มเติม ฉบับที่ ๔ พ.ศ. ๒๕๖๑ ข้อที่ 59**

ประธานสภา ฯ - ขอเชิญท่านนายก อบต. ชี้แจงในรายละเอียด ฯ   
นายก อบต. - เรียนท่านประธานสภาฯ และสมาชิกสภาองค์การบริหารส่วนตำบลหนองจอก ตามที่ อบต.หนองจอก ได้ประกาศใช้ข้อบัญญัติงบประมาณรายจ่าย ปีงบประมาณ พ.ศ. 25๖๓

/หน้า ๒ และมีมติ...

**-**หน้า ๒-

และมีมติสภา อบต.หนองจอก ในการอนุมัติโอนงบประมาณตั้งจ่ายเป็นรายการใหม่ ปีงบประมาณ พ.ศ. ๒๕๖๓ ค่าครุภัณฑ์สำนักงานไปแล้วนั้น ซึ่งมีรายจ่ายในหมวดค่า ที่ดินและสิ่งก่อสร้าง ยังไม่สามารถก่อหนี้ผูกพันทันภายในปีงบประมาณ พ.ศ. ๒๕๖๓ แต่ มีความจำเป็นต้องใช้จ่ายเงินงบประมาณดังกล่าวต่อไปอีก จึงขออนุมัติกันเงิน งบประมาณที่ยังมิได้ก่อหนี้ผูกพัน ต่อสภา อบต.หนองจอก จำนวน ๑ โครงการ (รายละเอียดตามระเบียบ วาระการประชุมฯ) ทั้งนี้ รายละเอียดตามระเบียบและหนังสือ สั่งการที่เกี่ยวข้อง ขออนุญาตท่านประธานสภาฯ ให้ท่านปลัด อบต.ในฐานะเจ้าหน้าที่ งบประมาณ ชี้แจงรายละเอียด เพิ่มเติม  
ประธานสภา ฯ - ขอเชิญเลขานุการสภาฯ ในฐานะ ปลัด อบต. ชี้แจงในรายละเอียดฯ เพิ่มเติม   
เลขานุการสภาฯ - เรียนท่านประธานสภาฯ และสมาชิก อบต.หนองจอก ตามที่ท่านนายก อบต.หนองจอก  
 ประกาศใช้ข้อบัญญัติงบประมาณรายจ่าย ปีงบประมาณ พ.ศ. 25๖๓ และมีมติสภา อบต.หนองจอกอนุมัติเห็นชอบในการโอนงบประมาณตั้งจ่ายเป็นรายการใหม่ ปีงบประมาณ พ.ศ.๒๕๖๓ ซึ่งมีรายจ่ายในหมวดค่าที่ดินและสิ่งก่อสร้าง ยังไม่สามารถก่อ หนี้ผูกพันทันภายในปีงบประมาณ พ.ศ. ๒๕๖๓ จำนวน ๑ โครงการ กระผมขอเสนอ ขออนุมัติต่อสภา อบต.หนองจอก แห่งนี้ในการอนุมัติกันเงินงบประมาณรายจ่าย กรณียัง มิได้ก่อหนี้ผูกพัน หมวดค่าที่ดินและสิ่งก่อสร้าง ประจำปีงบประมาณ พ.ศ. 256๓ เนื่องจากการดำเนินโครงการก่อสร้างดังกล่าวไม่สามารถก่อหนี้ผูกพันได้ทันใน ปีงบประมาณ พ.ศ. 25๖๓ แต่มีความจำเป็นจะต้องใช้จ่ายเงินนั้นต่อไปอีก ดังนั้น เพื่อให้ เป็นการปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การ ฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ.๒๕๔๗ และที่แก้ไขเพิ่มเติมฉบับที่ ๔ พ.ศ. ๒๕๖๑ ข้อ ๕9

“ข้อ 59 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขอ อนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี ฯลฯ กรณีเมื่อสิ้นสุดระยะเวลา การกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ดำเนินการก่อหนี้ ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณีมี ความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพ เปลี่ยนหรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลา เบิกจ่ายเงินได้ไม่เกินอีกหนึ่งปีต่อสภาท้องถิ่นแล้วแต่กรณี ฯลฯ ดังนั้น จึงขอเสนอที่ ประชุมสภาองค์การบริหารส่วนตำบลหนองจอก พิจารณาอนุมัติกันเงินงบประมาณ รายจ่ายที่ยังมิได้ก่อหนี้ผูกพันทันในปีงบประมาณ พ.ศ. ๒๕๖๓ และขยายเวลาเบิก จ่ายเงินงบประมาณประจำปี พ.ศ. ๒๕๖๓ จำนวน ๑ โครงการ

งบประมาณจำนวน ๓๔๖,๐๐๐.- บาท รายละเอียดดังนี้

/หน้า ๓ แผนงาน...

-หน้า ๓-

**แผนงานบริหารงานทั่วไป งานบริหารทั่วไป หมวดค่าที่ดินและสิ่งก่อสร้าง**

- โครงการก่อสร้างทางลาดผู้พิการพร้อมลานจอดรถผู้พิการและติดตั้งราวจับบริเวณทางลาด สถานที่ก่อสร้าง ที่ทำการองค์การบริหารส่วนตำบลหนองจอก หมู่ ๑๒ ตำบลหนองจอก อำเภอท่ายาง จังหวัดเพชรบุรี รายละเอียดตามแบบแปลนที่ อบต.หนองจอกกำหนด งบประมาณ ๓๔๖,๐๐๐.- บาท (โอนตั้งรายการใหม่ สภา อบต.หนองจอก มีมติเห็นชอบ เมื่อวันที่ ๒๐ สิงหาคม ๒๕๖๓)

ประธานสภา ฯ - ขอเชิญท่านสมาชิกสภา อบต.อภิปรายหรือสอบถามรายละเอียดฯ เรียนเชิญครับ   
 - เมื่อไม่มีสมาชิกสภา อบต.หนองจอก ท่านใดเสนอหรืออภิปรายในประเด็นนี้กระผมจึง ขอมติที่ประชุมว่าจะอนุมัติกันเงินงบประมาณรายจ่ายหมวดค่าที่ดินและสิ่งก่อสร้างที่ยัง มิได้ก่อ หนี้ผูกพันภายในปีงบประมาณ พ.ศ. 25๖๓ และขยายเวลาเบิกจ่ายเงิน งบประมาณประจำปี พ.ศ. ๒๕๖๓ จำนวน ๑ โครงการ คือโครงการก่อสร้างทางลาดผู้ พิการพร้อมลานจอดรถผู้พิการและติดตั้งราวจับบริเวณทางลาด สถานที่ก่อสร้าง ที่ทำ การองค์การบริหารส่วนตำบลหนองจอก หมู่ ๑๒ ตำบลหนองจอก อำเภอท่ายาง จังหวัด เพชรบุรี งบประมาณจำนวน ๓๔๖,๐๐๐.-บาท ตามที่ท่านปลัดองค์การบริหารส่วน ตำบลหนองจอกเสนอหรือไม่ โปรดยกมือครับ   
มติที่ประชุม - มีมติอนุมัติเป็นเอกฉันท์ให้กันเงินงบประมาณรายจ่ายหมวดค่าที่ดินและสิ่งก่อสร้างที่ยัง มิได้ก่อหนี้ ผูกพันภายในปีงบประมาณ พ.ศ. 25๖๓ จำนวน ๑ โครงการ คือโครงการ ก่อสร้างทางลาดผู้พิการพร้อมลานจอดรถผู้พิการและติดตั้งราวจับบริเวณทางลาด สถานที่ก่อสร้าง ที่ทำการองค์การบริหารส่วนตำบลหนองจอก หมู่ ๑๒ ตำบลหนองจอก อำเภอท่ายาง จังหวัดเพชรบุรี และขยายเวลาเบิกจ่ายเงินงบประมาณจำนวน ๓๔๖,๐๐๐.-บาท

**ระเบียบวาระที่ ๔** **เรื่องอื่นๆ**

- ไม่มี

ประธานสภาฯ - หากไม่สมาชิกสภาฯท่านใด อภิปรายเพิ่ม กระผมขอปิดการประชุมฯ

**ปิดประชุม เวลา ๑๑.๐๐ น.**

(ลงชื่อ) ส.ต.อ. เลขานุการสภาฯ

( ประจวบ นิ่มนุช )

ผู้จดรายงานการประชุม

(ลงชื่อ) ประธานสภา

( นายสมาน ฤทธิ์บัว )

ประธานสภา อบต.หนองจอก

ที่ประชุมสภา อบต.ในการประชุมสมัย.......................................................... คณะกรรมการตรวจรายงานได้ร่วมกันพิจารณาตรวจรายงาน

เมื่อวันที่..........................................................ได้รับรองรายงาน การประชุมฉบับนี้เมื่อวันที่........................................................

การประชุมฉบับนี้แล้ว ลงชื่อ…………………………………………………………

ลงชื่อ…………………………………………………………

(นายสมาน ฤทธิ์บัว) ลงชื่อ…………………………………………………………ประธานสภา อบต.หนองจอก ลงชื่อ.................................................................



ที่ พบ ๗๒๔๐๑/๖๐๗ ที่ทำการองค์การบริหารส่วนตำบลหนองจอก

หมู่ที่ ๑๒ ตำบลหนองจอก อำเภอท่ายาง

พบ ๗๖๑๓๐

๒๑ สิงหาคม ๒๕๖๓

เรื่อง รายงานขออนุมัติกันเงินงบประมาณรายจ่ายประจำปีงบประมาณ พ.ศ. ๒๕๖๓ กรณียังมิได้ก่อหนี้ผูกพัน

เรียน ประธานสภาองค์การบริหารส่วนตำบลหนองจอก

ตามที่สภาองค์การบริหารส่วนตำบลหนองจอก มีมติให้โอนงบประมาณรายจ่าย ประจำปีงบประมาณ พ.ศ. ๒๕๖๓ ตั้งรายการใหม่ของสำนักงานปลัด แผนงานบริหารงานทั่วไป งานบริหารทั่วไป หมวดค่าที่ดินและสิ่งก่อสร้าง ประเภท โครงการก่อสร้างทางลาดผู้พิการพร้อมลานจอดรถผู้พิการและติดตั้งราวจับบริเวณทางลาด สถานที่ก่อสร้าง ที่ทำการองค์การบริหารส่วนตำบลหนองจอก หมู่ ๑๒ ตำบลหนองจอก อำเภอท่ายาง จังหวัดเพชรบุรี งบประมาณจำนวน ๓๔๖,๐๐๐.- บาท แต่เนื่องจากองค์การบริหารส่วนตำบลหนองจอก ยังไม่สามารถดำเนินการก่อหนี้ผูกพันได้ ซึ่งตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น พ.ศ. ๒๕๔๗ และที่แก้ไขเพิ่มเติม พ.ศ. ๒๕๖๑ ข้อ ๕๙ ในกรณีที่มีรายจ่ายหมวดครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไป ให้องค์กรปกครองส่วนท้องถิ่น รายงานขออนุมัติกันเงินต่อสภาท้องถิ่นได้อีกไม่เกินระยะเวลาหนึ่งปี

ดังนั้นเพื่อให้เป็นไปตามระเบียบดังกล่าว องค์การบริหารส่วนตำบลหนองจอก ขอรายงานการอนุมัติกันเงินงบประมาณรายจ่ายประจำปีงบประมาณ พ.ศ. ๒๕๖๓ โครงการก่อสร้างทางลาดผู้พิการพร้อมลานจอดรถผู้พิการและติดตั้งราวจับบริเวณทางลาด สถานที่ก่อสร้าง ที่ทำการองค์การบริหารส่วนตำบลหนองจอก หมู่ ๑๒ ตำบลหนองจอก อำเภอท่ายาง จังหวัดเพชรบุรี รายละเอียดตามแบบแปลนที่ อบต.หนองจอกกำหนด งบประมาณจำนวน ๓๔๖,๐๐๐.- บาท มาเพื่อนำเข้าสภาท้องถิ่นทันก่อนครบกำหนดระยะเวลาการขยายประชุมสภาองค์การบริหารส่วนตำบลหนองจอก ภายในวันที่ ๓๐ สิงหาคม พ.ศ. ๒๕๖๓

จึงเรียนมาเพื่อโปรดพิจารณา

ขอแสดงความนับถือ

( นางศรุดา อินทะนิน )

นายกองค์การบริหารส่วนตำบลหนองจอก

สำนักงานปลัด

โทร./โทรสาร ๐-๓๒๔๕-๗๓๖๖